《应诏谨赓御制赐晋齐诸将宴鹤鸣楼》
明代·刘璟

扈从归来宴玉楼，九天雨露沛高秋。勋藏盟府蒙新宠，酒入忠肝洗旧愁。

沙漠已平神略伟，乾坤再造圣功优。一时际会攀鳞翼，岂意微劳幸见收。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。